# Møtereferat

|  |  |
| --- | --- |
| **Til stede:** | Frank Haga, Guro Herje Haga, Rebecca Midthus, Monica Lunde, Erik Logstein, Marit Ekkernes og Arild Johnsen |
| **Forfall:** | Jan Fredrik Leibnitz og Torill Hansen |
| **Møtegruppe:** | Driftsstyret på Klemetsrud skole |
| **Møtested:** | Klemetsrud skole - personalrommet |
| **Møtetid:** | Onsdag 30. mai 2018 kl. 17.30 |
| **Referent:** | Arild Johnsen |
| **Telefon:** | 90293177 |
| **Neste møte:** | Ikke avtalt ennå |

|  |
| --- |
| **Referat fra møte i Klemetsrud skoles driftsstyre** |

|  |  |
| --- | --- |
| Sak 15/2018 | **Godkjenning av referat fra driftsstyrets møte 21. mars 2018**  Møtereferat fra 21. mars ble godkjent. |
| Sak 16/2018 | **Godkjenning av innkalling og saksliste**  Innkalling og saksliste ble godkjent. |
| Sak 17/2018 | **Rektor orienterer**   * Bemanning neste skoleår: Det ble delt ut en liste som viser hvilke pedagogisk ansatte som pr. dags dato vil jobbe på de ulike trinn neste skoleår. Alle kontaktlærere er på plass. Det trengs noen avklaringer når det gjelder ressurslærere. Listen vil bli sendt ut til foresatte når alle avklaringer er gjort. * Resultater på årets statlige kartleggingsprøver: Det ble delt ut en oversikt som viser hvor mange elever som var under bekymringsgrensen på i lesing og regning på 1., 2. og 3. trinn, og i engelsk på 3. trinn. Oversikten viser også hvordan informasjonen vi fikk gjennom kartleggingen vil prege undervisningen på de ulike trinnene fremover. * Status rundt trådløst nett og intercom: Arbeidet er i rute. Utstyret til intercomanlegget er i ferd med å bli montert i alle rom som skal ha dette, både på skole og AKS. * Strategisk plan: Det ble delt ut en liste over alle aktiviteter som står i skolens strategiske plan. Aktivitetene handler om hva vi som skole konkret foretar oss for å jobbe i tråd med planen. Aktivitetene var markert med rødt, gult eller grønt for å indikere hvor vi er i prosessen med de ulike aktivitetene. * Gruppe som følger med på og engasjerer seg i utbyggingsprosessen: Gry Hammergren Andresen, Ingar Johannesen, Frank Haga og Arild Johnsen. |
| Sak 18/2018 | **Orientering fra AKS**   * AKS-leder Monica fortalte om en svært vellykket sommeravslutning * Gratis kjernetid for 3. trinn neste år vil føre til ytterligere logistiske utfordringer knyttet til blant annet garderober og måltider |
| Sak 19/2018 | **Veien videre med IKT**   * Vi så på skolens plan for IKT-undervisning. Driftsstyret betegner innholdet i planen som svært tilfredsstillende. Utfordringen nå ligger i å realisere planen og måle effektene av undervisningsarbeidet rundt IKT på ulike trinn. IKT-planen vil bli tatt frem under planleggingsdagene i august, og gå inn som en del av lærernes årsplanlegging i ulike fag. Det ble poengtert at 7. trinn trenger å beherske ITS-learning før de begynner på ungdomsskolen. |
| Sak 20/2018 | **Økonomi**   * Vi gikk gjennom månedsrapporter for april måned for skole og AKS. Avvikene i de to rapportene ble forklart og utdypet av AKS-leder og rektor. AKS har en del prosjektmidler knyttet til prosjekt lesing og regning i AKS til gode. Noen av disse pengene vil bli brukt til innkjøp av nettbrett som vil bli brukt til læringsstøttende aktiviteter. Skolen har fått et tilskudd for lærlinger som vil bli overført til AKS, siden det var AKS som i 2017 hadde størst ansvar for de lærlingene vi har. |
| Sak 21/2018 | **Eventuelt**   * Rektor kommer med forslag til datoer for høstens DS-møter. Aktuelle frister vil bli tatt med i beregningen når møtedatoer settes. |

------------------------------------------------------- --------------------------------------------------------

Frank Haga (leder) Arild Johnsen (referent)

|  |  |
| --- | --- |
|  |  |
|  |  |